**KOMISIJA ZA OCJENU I ODBRANU ZAVRŠNOG RADA NA DRUGOM (II) CIKLUSU STUDIJA**

**V i j e ć u**

**Fakulteta političkih nauka**

**I Z V J E Š T A J**

**KOMISIJE ZA OCJENU I ODBRANU ZAVRŠNOG RADA**

Odlukom vijeća Fakulteta političkih naukaod 15. 6. 2021.godine broj: 01-3-77-17-2/2 imenovani smo u komisiju za ocjenu i odbranu završnog rada na drugom (II) ciklusu studija   
(STUDIJ 4+1) studenta Tihana Kešelja pod naslovom:

**”ISLAMSKA DRŽAVA – NASTANAK, DJELOVANJE, IDEOLOGIJA”**

Komisija je u sastavu:

1. Prof. dr.Zarije Seizović, predsjednik
2. Prof.dr. Vlado Azinović, član/mentor
3. Prof. dr. Nerzuk Ćurak, član
4. Doc. dr. Emir Vajzović, zamjenski član

Mentor rada je prof.dr. Vlado Azinović.

Shodno Pravilima studiranja drugi (II) ciklus studija na Univerzitetu u Sarajevu, student je podnio zahtjev za ocjenu i odbranu završnog rada i priložio-la sljedeće:

* pisanu suglasnost mentora da rad ispunjava kriterije navedene u obrazloženju teme,
* tri neukoričena primjerka rada – radna verzija,
* izvještaj iz službene evidencije o ispitima i (E)CTS bodovima.

Komisija konstatira da je student položio sve ispite i izvršio druge obaveze predviđene studijskim programom.

Uvidom u rad, komisija je ocijenila da se student **Tihan Kešelj** pridržavao teme za izradu završnog rada, te prilaže njegov kratak rezime:

Fokus rada usmjeren je na razumjevanje motiva za nastanak i širenje takozvane Islamske države u Siriji i Iraku (poznate i po akronimima ISIL, IDIL, IDIŠ, IS i dr). Islamska država nije predstavljala samo još jednu terorističku organizaciju u nizu, u primarnom i tradicionalnom značenju ovih riječi, kao što se možda na početku činilo, nego je predstavljala nikada do sada viđenu formu organizacije terorističkih grupa. Za razliku od drugih terorističkih organizacija koje su primarno počivale na gerilskom načinu djelovanja, Islamska država je usvojila drugačiji pristup stavljajući sebi u prioritet osvajanje teritorija i uspostavljenje svoje vlasti, odnosno širenje Kalifata. Islamska država je uspjela u nečemu o čemu su određene terorističke grupe ili vođe tih grupa, kao npr. Osama bin Laden samo sanjale, a to je uspostava Kalifata (države), vladavina i širenje Kalifata i ideologije koja ga okružuje.

Nasilje i okrutni zločini koji su pratili teritorijalnu ekspanziju Kalifata su pažnju svjetske javnosti privukli na Islamsku državu. Počinjeni zločini su bili iznimno okrutni i predstavljali su nešto što nije viđeno od drugih terorističkih organizacija, ili bar ne u toj mjeri. U navedenom se primjećuju i ključni elementi Islamske države kao terorističke organizacije koja je svoje djelovanje usmjeravala na širenje Kalifata i učvršćivanje svoje vlasti na osvojenom teritoriju dok je primarni fokus Al Qaide bio planiranje i izvršavanje terorističkih napada. Svojim djelovanjem, vojnim i propagandnim, Islamska država preuzima titula najopasnije terorističke organizacije na svijetu, skidajući sa prvog mjesta upravo Al Qaidu.

Islamska država koja se od „pobunjenika“ i gerilaca u Iraku pretvorila u teokratsku protodržavu, koja je na vrhuncu pod svojom vlašću u Iraku i Siriji držala područje površine oko 100.000 km² sa populacijom od oko 11,000.000 stanovnika. Iako je u početku od mnogih autora okarakterisana kao gerilska skupina, točnije sunitska gerilska „džihadistička“ skupina, kroz ovo istraživanje, ali i kroz djelovanje same Islamske države jasno je vidljivo da se radi o nečemu većem od puke gerilske skupine. Organizacija, hijerarhija državnih struktura Islamske države jasno daje zaključiti da se zbilja radilo o terorističkoj državi, *sui generis* tvorevini koja do sad u poznatoj povijesti nije postojala. Ovakva protodržava uspostavljena upotpunosti i u skladu sa vjerskim zakonima imala je određene elemente državnosti izuzev međunarodnog priznanja drugih suverenih država.

Provedenim istraživanjem za potrebe ovoga rada, student je razjasnio fenomen terorističke organizacije Islamska država, koja je u svojoj formi nadmašila nivo organizacije i nastojala je da djeluje na uređenju koje se karakteriše u formi države, ali sa striktnim i rigidnim provođenjem odnosno primjenom religijskih formi i pravila. *Institucionalizacijom* i *birokratizacijom* terorističke organizacije, kreiranjem društvenih struktura karakterističnih za društvena uređenja tipa države, u biti se organizacija pretvara u društveno uređenje koje po formi neodoljivo podsjeća na državu. Kroz povijesne, zemljopisne i geopolitičke odrednice pojašnjena je evolucija lokalne ili sub-regionalno određene terorističke skupine militanata do teokratske proto-države sa globalnim ciljevima koji prevazilaze regionalno ili lokalno djelovanje. Navedenim je potvrđena generalna hipoteza i dobijeni su odgovori da se zbilja radilo o prvoj teokratskoj protodržavi kao *sui generis* formi terorističke organizacije.

Komisija na kraju konstatira da je završni rad **Tihana Kešelja** u kojem je student obradio odabranu temu primjenom naučnih/stručnih metoda, te time dokazao da je savladao nastavni plan i program studija, stekao potrebno znanje i osposobio se za njegovu primjenu, kao i da je osposobljen izvoditi zaključke na osnovu postavljenih zadataka.

Na osnovi naprijed iznesenog komisija smatra da su ispunjeni svi formalni i suštinski uvjeti za odbranu završnog rada, te predlaže vijeću **Fakulteta političkih nauka** Univerziteta u Sarajevu da prihvati izvještaj i studentu Tihanu Kešelju odobri javnu obranu.

Sarajevo, 28.4. 2022.godine

K O M I S I J A:

|  |  |
| --- | --- |
| 1. |  |
| 2. | Prof. dr.Zarije Seizović, predsjednik |
| 3. | Prof.dr. Vlado Azinović, član/mentor |
|  | Prof. dr. Nerzuk Ćurak, član |

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doc. dr. Emir Vajzović, zamjenski član